Månedsposten for Sølepytten – Januar.

*Småkryp og livet i fjæra*



Hei, og godt nyttår til dere alle!

Håper dere alle har hatt en fin og avslappende juleferie, med verdifull tid med familien.

Vi er nå i gang med et nytt år, der mulighetene ligger foran oss. Nå er det opp til hver og enkelt av oss å gjøre året som kommer til et minnerikt og fint år, både i barnehagen og på hjemmebane.

Vi starter det nye året med samme tema som vi hadde fra september- november, nemlig livet i fjæra og småkryp. Dette temaet skal vi holde på med frem til påske. Vi vil jobbe ut fra samme mål og kriterier som før jul, se periodeplanen for september- november 2017, som ligger på nettsiden.

Vi vil fortsatt ha størst fokus på småkryp, med edderkoppen i høysetet. Vi vil se etter småkryp på turer, lage edderkopper og edderkoppnett , synge sanger og lese bøker med mer. Vi vil også bli kjent med krabber og fisker, både gjennom formingsaktiviteter, sanger og bøker, og ved å gå til sjøen for å se på livet i fjæra.

Bursdager:

 Hipp hurra - Arvid fyller 2 år mandag 8. Januar. Vi gratulerer med dagen☺.

Diverse info:

* Julie er fortsatt sykemeldt, og Even er vikar.
* Audun er fortsatt i farspermisjon.

HUSK!!

* Husk klær til kalde og våte dager, været kan varierer mye på en og samme dag!
* Husk å vreng regntøyet når dere går fra barnehagen, eventuelt ta det med hjem til tørking, hvis det er veldig vått.

Det er ikke kjekt å starte dagen med å gå i våte klær!

Hvis det er noe dere vil ta opp eller dere lurer på, så ikke nøl med å ta kontakt…

Hilsen Oss på Sølepytten – Trude V, Even, Trude, Julie og Bente .